13 ani este acum media de varsta a parcului auto din Romania. Si, da, este cu mult peste media europeana.

Explicatia? In imaginile de mai jos este o masina de 13 ani. Este cumparata in urma cu 4 luni.

Arata bine, echipare Ghia, AC, geamurile electrice fata-spate, parbriz incalzit electric, reglarea electrica a scaunelor, scaune incalzite electric etc, etc.

Cu tot cu taxe, inscriere si pregatirea pentru iarna a costat pana in 3.000 de Euro.

Am incercat sa configurez si un Logan nou.

Pretul a iesit undeva la 10.000 de Euro. Si asta fara sa pot alege un motor mai puternic de 90 CP, reglarea electrica a scaunelor, incalzirea in scaune sau parbrizul incalzit electric.

In fine, intre cele doua masini este o diferenta de peste 7.000 de Euro.

Intrebarea este: ce i-ar putea face pe romani sa uite ca un Logan nou costa cat 3 masini second hand sau faptul ca cei 7.000 de euro in plus insemna benzina pentru 75.000 km?

Ma gandesc ca in Germania s-a bagat ceva in apa, altfel nu-mi explic cum au ajuns unii nemti sa prefere un Logan nou in locul unui Golf de 3-4 ani.

Este de ajuns sa faci 500 de km cu ambele masini, ca sa-ti dai seama de diferenta de confort oferita de cele doua.

Varsta mare a masinilor vine si de la faptul ca, in Romania, se cauta masinile cu varsta de peste 10 ani. Sunt mai ieftine atat de cumparat cat si de reparat si intretinut.

Fordul din imagine de mai sus are in total 7-8 senzori. In 90% din cazuri se repara fara sa fie nevoie sa o conectezi la vreun calculator. Ai sanse mari sa gasesti un mecanic pentru ea si la tine in bloc.

O masina mai noua are 5-6 senzori numai pe caseta de directie, iar mecanic pentru ea gasesti doar la service-urile autorizate, pentru ca doar ei detin soft-ul care sa citeasca toate erorile.

Asta inseamna reparatii de ordinul sutelor de Euro. Adica fix ce nu au majoritatea romanilor.

De aia varsta masinilor creste cu fiecare an. Multi prefera masinile fabricate pana in 2005, iar anii trec.